ທ່ານປະທານາທິບໍດີອຸຣຸກວາຍ Tabare Vazquez ແລະ
ທ່ານເອກອັກຄະລັດຖະທູດຫວຽດນາມ ຫງວຽນດິ່ງທາວ
(ພາບ: Vietnam+)
ວັນທີ 26/05, ຢູ່ນະຄອນຫຼວງ Montevideo, ທ່ານເອກອັກຄະລັດຖະທູດຫວຽດນາມ ປະຈຳອັກຊັງຕິນ ແລະ ທັງຢູ່ອຸຣຸກວາຍ, ຫງວຽນດິ່ງທາວ ໄດ້ເຂົ້າຮ່ວມພິທີຕ້ອນຮັບຂອງທ່ານປະທານາທິບໍດີອຸຣຸກວາຍ Tabare Vazquez ກັບຄະນະທູຕານຸທູດ ພາຍຫຼັງຮັບດຳລົງຕຳແໜ່ງເມື່ອເດືອນ 03 ຜ່ານມາ. ທີ່ງານລ້ຽງ, ທ່ານປະທານາທິບໍດີ Vazquez ໄດ້ຕີລາຄາສູງບົດບາດຂອງບັນດາເອກອັກຄະລັດຖະທູດ ໃນການເຊື່ອມຕໍ່ ແລະ ຊຸກຍູ້ການພົວພັນຮ່ວມມືໃນຫຼາຍຂົງເຂດລະຫວ່າງ ອຸຣຸກວາຍ ກັບປະເທດຕ່າງໆ. ສ່ວນທ່ານອັກຄະລັດຖະທູດ ຫງວຽນດິ່ງທາວ ໄດ້ຝາກຄຳອວຍພອນຂອງການນຳພັກ ແລະ ລັດຫວຽດນາມ ເຖິງທ່ານ Vazquez ແລະ ໃຫ້ຄຳໝັ້ນສັນຍາວ່າ ຈະເຮັດຈົນສຸດຄວາມສາມາດຂອງຕົນເພື່ອປັບປຸງການພົວພັນຮ່ວມມືລະຫວ່າງ 2 ປະເທດ.
ແລະກໍ່ໃນວັນດຽວກັນ, ທ່ານອັກຄະລັດຖະທູດ ຫງວຽນດິ່ງທາວ ໄດ້ມີການເຮັດວຽກກັບທ່ານນາງ Monica Xavier, ຫົວໜ້າກຳມາທິການການຕ່າງປະເທດສະພາສູງ ອຸຣຸກວາຍ, ປະທານພັກກຳອຳນາດແນວໂຮມກວ້າງຂວາງ (FA). ທີ່ການເຮັດວຽກ, ທ່ານນາງ Xavier ຢືນຢັນວ່າ, ໃນຖານະຕຳແໜ່ງເປັນປະທານ FA ກໍ່ຄືສະມາຊິກສະພາແຫ່ງຊາດ, ທ່ານຈະເຮັດຈົນສຸດຄວາມສາມາດຂອງຕົນ ເພື່ອຊຸກຍູ້ການພົວພັນອັນດີງາມລະຫວ່າງ 2 ປະເທດ.
(ແຫຼ່ງຄັດຈາກ VOV)